otsustasin teile kirjeldada üht järjekordset disainiideed. nimelt ärkasin ma eile hommikul täiusliku ettekujutusega kell-kalendrist. kirjeldan seda lühidalt kuna valmis teha ei viitsi / oska ja joonistada ka ei oska ja joonistamisest jääks väheks. ja üldse, asi pole suuremat töötamist väärt, aga sel  kenal õhtutunnil ma midagi arukat nagunii teha ei suuda ja kohe magama jääda ka ei saa. sõnaga, ma täidan oma aega jutustamisega.    niisiis  - kalender on sihverplaadil. 32 päeva on ringis nagu kellal 12 tundi, onju. ja osuti läheb ise igal südaööl uue kuupäeva juurde. kuud näitab rippuv lätakas sellesama osuti küljes. lätakas võib olla pisike. teate küll põhimõtet - nagu need tablood mida kohtunik saab käsitsi üle hinge keerata, nagu ristseliti lamav kiirköitja millest murrab teie nägemisvälja  (mõõdukalt) mõtestatud info...    - kell on ka osutitega ja sihverplaadile maalitud numbritega. kella eripära, erinevalt kalendrist mis liigub edasi kellamehhanismi pääle iga 24 tunni pärast ja sõltuvalt kuust ning aastast jätab mõned päevad vahele - see muudab kõik üsna keeruliseks, onju - niisiis, kella eripära on selles, et kellaosuteid saab ainult näpuga liigutada. mehhanismi ei ole.    ah, et kas sellel on mingi mõte ka?    noh, kas te olete kunagi jõge silmitsenud?    head ööd, mu kallid.